༈ །།ཡང་དག་ཐུགས་ཀྱི་དཀྱིལ་འཁོར་དུ་རྟོགས་པ་བརྗོད་
པའི་རྡོ་རྗེའི་ཐོལ་གླུ་ཧེ་རུ་ཀའི་ཞལ་ལུང་ཅེས་བྱ་བ། ཨ་ཧོ། བརྟན་གཡོ་ཀུན་ལ་ཁྱབ་པའི་ཆོས་ཉིད་ཀྱི་རང་བཞིན། །བདེ་སྟོང་ཁ་སྦྱོར་མཚན་དཔེའི་སྣང་ཆ་རུ་ཤར་བས། །གློ་བུར་འཁྲུལ་པའི་རྒྱུ་བ་འོད་གསལ་དུ་ཐིམ་པ། །
ཧེ་རུ་ཀཿ ཧེ་རུ་ཀཿའདུས་པ་ལས། །ཧེ་ནི་དགྱེས་པ་ཆེན་པོ་སྟེ། །རུ་ནི་ཚོགས་དང་བྲལ་བ་ཉིད། །ཀཿནི་ཕྲིན་ལས་མཛད་པར་ཤར། །ཅེས་སྐུ་གསུམ་དུ་རྣམ་པར་བཞག་གོ །དཔལ་འབར་བའི་དཀྱིལ་འཁོར་ལ་བཏུད་ནས། །ངེས་དོན་རྡོ་རྗེའི་

༄༅། །ལམ་གྱི་ཐོལ་གླུ་ཞིག་ལེན་ནོ། །མཚན་ཉིད་ཀུན་ལྡན་ཁྱབ་བདག་འཁོར་ལོ་ཡི་མགོན་པོས། །དད་བརྩོན་བརྟུལ་ཞུགས་ལྡན་པའི་སྐལ་བཟང་གི་སློབ་མར། །ཕྱི་ནང་གསང་སྔ་མ་ལས། དཀྱིལ་འཁོར་འདི་
ལ་རིམ་ཞུགས་ནས། །དབང་བཞི་རིམ་པ་བཞིན་དུ་སྦྱིན། ཞེས་སོ། །བའི་དབང་བསྐུར་དམ་ཚིག་ཀུན་བྱིན་པས། །རྒྱུད་དག་ནུས་པ་དེ་ཉིད་ལས། གང་གིས་གང་ལ་དབང་བསྐུར་བ། །རྒྱུད་དག་ནུས་པ་ཐོབ་ཕྱིར་དབང་། །ཞེས་སོ། །ཐོབ་
པའི་འཇུག་སྒོ་འདི་ཨ་ཧོ། །ཡང་དག་གྲུབ་པ་གཅིག ཧེ་རུ་ཀཿགལ་པོ་ལས། ཡང་དག་གྲུབ་པ་གཅིག་པུ་ནི། །སངས་རྒྱས་བདེ་གཤེགས་ཀུན་འདུས་པ། །རྣལ་འབྱོར་ཟབ་མོ་སྐུ་གསུམ་རྫོགས། །མཁའ་འགྲོ་སྒྱུ་མ་བདེ་བའི་མཆོག །ཅེས་པས་རྒྱུད་
གསུམ་གྱི་རྣམ་བཞག་དང་སྦྱར་ནས་རིམ་པར་བསྟན། པུའི་ལྷན་སྐྱེས་ཀྱི་རྣམ་འགྱུར། །སྲིད་དང་ཞི་བ་རོ་མཉམ་མཁའ་ཁྱབ་ཀྱི་ཡེ་ཤེས། །སངས་རྒྱས་ཀུན་དང་མཉམ་སྦྱོར་བློ་འདས་ཀྱི་གཤིས་ལུགས། །འགགས་མེད་
མངོན་སུམ་རང་ངོར་ཤར་བ་འདི་ཨ་ཧོ། །མཉམ་བཞག་ལྷ་སྐུ་སྒྱུ་མའི་ཕྱག་རྒྱ་ལ་རོལ་ཞིང་། །རླུང་སྔགས་མི་ཤིག་རུ་ལུའི་སྒྲ་དབྱངས་སུ་གོམས་པས། །རྗེས་ཐོབ་ཅིར་སྣང་དག་པ་རབ་འབྱམས་སུ་སད་པའི།
ཧེ་རུ་ཀཿའདུས་པ་ལས། སྐུ་ནི་སྣང་བ་ཐམས་ཅད་སྟེ། །གསུང་ནི་བརྗོད་པ་ཀུན་ཉིད་དོ། །དྲན་རྟོགས་ཐུགས་སུ་དབྱེར་མེད་པས། །མ་ལུས་སྐུ་གསུང་ཐུགས་སུ་རྫོགས། །ཞེས་སོ། །འཁོར་འདས་དབྱེར་མེད་ཟུང་འཇུག་ཏིང་འཛིན་འདི་ཨ་ཧོ། །

གནས་སྐབས་གསུམ་གྱི་སྣང་ཞེན་རྣལ་འབྱོར་དུ་སྦྱོར་བས། སངས་རྒྱས་མཉམ་སྦྱོར་བའི་རྒྱུད་ལས། །ལྡང་བ་སྤྲུལ་པའི་སྐུ་ཡིན་ཏེ། །རྨི་ལམ་ལོངས་སྤྱོད་རྫོགས་པའི་སྐུ། །གཉིད་ལོག་ཆོས་སྐུར་བསྒོམ་པར་བྱ། །ཅེས་པས་བསྟན། །སྐྱེ་བར་འཆི་
བའི་རིམ་པ་སྐུ་གསུམ་དུ་རྫོགས་ཤིང་། །མཚན་མེད་ཇི་བཞིན་ཉིད་དབྱིངས་ཕྱག་རྒྱ་ཡིས་བཏབ་པས། །གཞི་འབྲས་གཉིས་སུ་མེད་པར་གྲོལ་བ་འདི་ཨ་ཧོ། །ཐུན་མོང་གང་འདུལ་ཕྲིན་ལས་རྣམ་བཞི་སྔ་མར།
སྟོང་དང་སྟོང་མིན་ཧེ་རུ་ཀཿ །བདེ་ཆེན་ཆོ་འཕྲུལ་སྣ་ཚོགས་གཟུགས། །ཞི་ལ་ཞི་དང་ཁྲོ་ལ་ཁྲོ། །ཆགས་ལ་ཆགས་དང་རྨོངས་ལ་རྨོངས། ཞེས་པས་བསྟན། ལ་སྤྱོད་ཅིང་། །ཁྱད་པར་ལམ་གྱུར་འབྲས་བུའི་བརྟུལ་ཞུགས་དང་འགྲོགས་ནས།
དེ་ཉིད་ལས། རབ་ནི་སྐུ་ལྔ་ལྷུན་གྲུབ་ཐོབ། །འབྲིང་ནི་རིག་འཛིན་རྣམ་བཞིའི་ལུས། ཐ་མ་ལྷ་མིའི་མཚན་རྫོགས་པ། །འགྲུབ་པར་འགྱུར་བ་གདོན་མི་ཟ། །ཞེས་དང་། གལ་པོ་ཆེར། རྡོ་རྗེ་ཕུང་པོ་རིགས་ལྔ་ཉིད། །ཉོན་མོངས་ཡེ་ཤེས་ཆེན་པོར་གསལ། །བར་
ཆད་དངོས་གྲུབ་ཉིད་དུ་གྲོལ། །རྡོ་རྗེའི་སྐུ་ལ་འཆི་བདག་མེད། །ཅེས་སོ། །མཁའ་ལྟར་དག་པའི་དབྱིངས་འགྲོ་ཡེ་ཤེས་ཀྱི་སྒྱུ་ལུས། མཉམ་སྦྱོར་བས། ངོ་མཚར་སྒྱུ་མའི་ཕྱག་རྒྱ་ནི། །མཁའ་འགྲོ་མ་ཞེས་རབ་བསྟན་ཏོ། །དེ་ནི་ནམ་མཁའ་འགྲོ་བ་ཞེས། །
ཁམས་ལས་མངོན་དུ་བརྟག་བ་སྟེ། །ནམ་མཁའ་ཀུན་གྱི་སྤྱོད་གྲུབ་པས། །མཁའ་འགྲོ་མ་ཞེས་རབ་ཏུ་བརྟགས། །ཅེས་བསྟན། བདེ་ཆེན་མཆོག་ཏུ་མི་འགྱུར་གྲུབ་པ་འདི་ཨ་ཧོ། །དེ་སྐད་རྡོ་རྗེ་ཕུང་པོའི་གྲོང་ཁྱེར་གྱི་དབུས་ན། །གདོད་

༄༅། །ནས་ཡོངས་གྲུབ་བཞུགས་པའི་དཔལ་ཆེན་གྱི་དཀྱིལ་འཁོར། །བདེ་སྟོང་བདུད་རྩིས་མྱོས་པའི་ཟབ་དོན་གྱི་རྒྱངས་གླུས། །འགྲོ་ཀུན་གདོད་མའི་བཙན་ས་ཟིན་པ་རུ་ཤོག་ཅིག །ཅེས་པའང་ཐུགས་ཀྱི་དབེན་
གནས་ལྷོ་དྲག་མཁར་ཆུ་དཔལ་གྱི་ཕུག་རིང་དུ་ཀུན་ལྡན་གྱི་ལོའི་ཁྲུམས་ཟླའི་དམར་ཕྱོགས་ཀྱི་སྟོང་པ་གསུམ་པར་དཔལ་ཡང་དག་ཟླ་གམ་དགུ་པའི་དཀྱིལ་འཁོར་དུ་ཚོགས་ཀྱི་འཁོར་ལོའི་འདུ་བ་བགྱིས་པའི་ཚེ་གང་ཤར་གྱི་རྟོགས་པ་བརྗོད་པའི་ས་བོན་ནོ། ༈།ཡོན་ཏན་བདུད་རྩིའི་
དཀྱིལ་འཁོར་དུ་རྟོགས་པ་བརྗོད་པའི་རྡོ་རྗེའི་ཐོལ་གླུ་བདེ་ཆེན་གྲུབ་པའི་ཞལ་ལུང་ཅེས་བྱ་བ། ཨ་ཧོ། མི་འགྱུར་མཁའ་ལྟར་དག་པའི་འོད་གསལ་གྱི་རང་མདངས། །འགགས་མེད་སྐུ་དང་ཡེ་ཤེས་ཕྲིན་ལས་སུ་ཤར་བས། །
ཐམས་ཅད་ལྷན་སྐྱེས་གྲུབ་པའི་ཐིག་ལེ་རུ་སྦྱོར་བའི། །ཡོན་ཏན་བདུད་རྩིའི་དཀྱིལ་འཁོར་འཁོར་ལོ་ལ་བཏུད་ནས། །རྒྱུ་ལམ་འབྲས་བུའི་རྣལ་འབྱོར་གླུ་དབྱངས་སུ་ལེན་ནོ། །བདུད་རྩི་མཆོག་གི་ལུང་བམ་པོ་བརྒྱད་པར། །
སྒྲུབ་དང་བསྒྲུབ་པར་བྱ་བ་དང་། །འབྲས་བུ་ཐོབ་པར་བྱ་བའི་ཕྱིར། །གསང་སྔགས་གསང་བའི་མན་ངག་འདི། །བདུད་རྩི་དམ་པ་མཆོག་གི་ལུང་། ཞེས་དང་། ལྟ་བ་དང་ནི་སྤྱོད་པ་དང་། །དམ་ཚིག་སྒྲུབ་པ་ཕྲིན་ལས་དང་། །ངེས་བར་སྒྲུབ་པ་བསྒྲུབ་བྱའི་ཕྱིར། །
ཟབ་མོ་བསྡུས་པའི་ལུང་འདི་གསུངས། །ཞེས་པ་དང་འབྲེལ་ལོ། །སྐྱེ་མེད་སྤྲོས་པ་ཀུན་བྲལ་ཆོས་ཉིད་ཀྱི་བདུད་རྩི། སྔ་མར། ཆོས་བདུད་རྩི་ཆེན་པོའི་དོན་འདི་ཡང་། །མ་སྐྱེས་མ་འགགས་མི་རྟོག་པས། མཚན་མ་དང་། མཚན་མ་མེད་པ་དང་། མི་

གནས་པ་ཐམས་ཅད་ལ་ཁྱབ་སྟེ་གནས་སོ། །ཞེས་དང་། བདུད་རྩི་ཆེན་པོའི་རང་བཞིན་ནི། །ཁ་དོག་དབྱིབས་དང་མཚན་མ་མེད། །འགོགས་པ་མེད་ཅིང་དབྱེ་བའང་མེད། །རྩ་བ་མེད་ཅིང་བསྟན་པའང་མེད། །བདུད་རྩི་ཆེ་ལ་བརྗོད་པའང་མེད། །ཉོན་མོང་དུག་དང་
བདུད་བཞི་བཅོམ། །དྲི་མེད་དག་པའི་བྱང་ཆུབ་སེམས། །ངེས་དོན་དེ་ལ་འདུད་པར་བྱོས། །ཞེས་དང་། སྣང་སྲིད་ཡེ་ནས་བདུད་རྩི་ལྔ། །མ་བཅོས་མ་བསླད་དེ་བཞིན་གཤེགས། །ཞེས་སོགས་གསུངས་ཤིང་། གཞན་ཡང་ཆོས་དོན་རྟགས་ཀྱི་བདུད་རྩི་ལ་སྦྱར་ཚུལ་
སོགས་ཞིབ་པར་དབྱེ་རུ་ཡོད་དོ། །འཁོར་འདས་ཡོངས་སུ་ཁྱབ་པའི་རང་བཞིན་ལ་བལྟས་པས། །སྣང་སྲིད་གདོད་ནས་བྱང་ཆུབ་འཕོ་མེད་ཀྱི་དྲྭ་བར། །གློ་བུར་འཁྲུལ་པའི་བདུད་བཞི་འཆིང་བ་འདི་ཨ་ཧོ། །ལྷུན་གྲུབ་
རྡོ་རྗེ་ཕུང་པོའི་རང་བྱུང་གི་བདུད་རྩི། །ཡེ་ནས་རིགས་མཆོག་རྣམ་ལྔའི་དམ་རྫས་སུ་རྫོགས་ཤིང་། སྔ་བམ་ལས། བྱང་ཆུབ་སེམས་ནི་དཀར་བས་ན། །དྲི་མེད་དག་པ་ཡེ་ཤེས་སྐུ། །ཞེས་སོགས་ནས། སྐུ་ལྔ་ལྷུན་གྲུབ་བདུད་རྩི་འདི། །
སོ་སོའི་ལུས་ལ་གནས་པ་ཡིན། །ཅེས་པའི་བར་གྱིས་བསྟན། རྩ་བ་ཡན་ལག་སྟོང་དེ་ཉིད་ལས། རྩ་བ་སྡོང་བུ་ཡལ་ག་དང་། །ལོ་མ་འདབ་མ་མེ་ཏོག་དང་། །ཤུན་ལྤགས་འབྲས་བུ་སྙིང་པོར་བཅས། །རོ་དང་མཐུ་དང་ཁ་དོག་ལས། །རྩ་བ་གཅིག་ལ་ཡན་ལག་
བརྒྱད། །ཡན་ལག་བརྒྱད་ལས་ཡོན་ཏན་སྟོང་། །ཞེས་སོ། །སྦྱར་སྨན་མཆོག་དང་སྦྱར་བས། །སྐལ་བཟང་སྨིན་ཅིང་སྦྱོང་བའི་ཉེ་རྒྱུ་འདི་ཨ་ཧོ། །ཐ་མལ་མཚན་མའི་རྟོག་ཚོགས་བདུད་རྩི་རུ་སྦར་བའི། དེ་ལས། རྒྱུ་དང་

༄༅། །དམ་རྫས་ཐམས་ཅད་ནི། །སངས་རྒྱས་སྒྲུབ་པའི་རྒྱུ་དང་གཞི། །དམ་ཚིག་དམ་པར་སྲུང་བའི་རྫས། །བྱིན་གྱིས་བརླབ་པར་བྱ་བའོ། །བསྙེན་སྒྲུབ་ཡན་ལག་བཞི་ཡི་གྲོང་ཁྱེར་གྱི་དབུས་ན། །རྨད་བྱུང་ཏ་ན་ག་ནའི་བརྟུལ་ཞུགས་
ལ་སྤྱོད་པའི། །གསང་སྔགས་ཐབས་ཀྱི་སྔ་མར། རི་ནི་ཉམས་དགའ་མདངས་བཟང་བ། །ཡིད་འོང་གནས་སུ་འདུག་ནས་ན། །བྱིན་རླབས་མཚམས་བཅད་བརྟག་བྱས་ལ། །དཀྱིལ་འཁོར་འདོམ་གང་གྲུ་བཞི་པ། །དྲི་སྣ་ལྔ་ཡི་མཎྜལ་བྱ། སོགས་ཀྱིས་རྒྱས་
པར་བསྟན། ལམ་མཆོག་ཟབ་མོ་འདི་ཨ་ཧོ། །གནས་སྐབས་རྣམ་པར་གྱུར་པའི་གདུང་བ་ཀུན་ཞི་ཞིང་། །བདེ་སྟོང་ཁམས་ཀྱི་འདུ་བ་དབུ་མ་རུ་རྒྱས་ཏེ། སྒྱུ་འཕྲུལ་དྲྭ་བ་ལས། འཐུང་ན་ངན་སོང་སྒྲིབ་པ་བྱང་། །རྟག་བརྟན་
དངོས་གྲུབ་མཆོག་ཀྱང་འགྲུབ། །བཞི་བརྒྱ་རྩ་བཞིའི་ནད་སེལ་ཞིང་། །ལྷ་ལ་རྟག་ཏུ་མཆོད་བྱས་ན། །བདག་དང་གཉིས་སུ་མེད་པར་འགྱུར། །མི་མཐུན་ཕྱོགས་ལ་གཏོར་བྱས་ན། །དྲག་པོ་གཏུམ་པོའང་ལྷན་ནེར་འགྱུར། །གཞན་ཡང་དངོས་གྲུབ་ཐམས་ཅད་ནི། །ཇི་ལྟར་
དམིགས་པ་བཞིན་དུ་འགྲུབ། ཅེས་སོ། །སྙིང་པོ་བདེ་བམ་བརྒྱད་ལས། སྐྱེ་མེད་ཡེ་ཤེས་ཡུམ་གྱི་དབྱིངས། །གཉིས་མེད་བདུད་རྩི་ཆེན་པོ་སྟེ། །ཡབ་ཡུམ་བདེ་བའི་ངང་དུ་གསལ། །འདི་ནི་སྙིང་པོ་བྱང་ཆུབ་སེམས། །བདེ་གཤེགས་ཀུན་གྱིས་བཀའ་སྩལ་ཏོ། །
ཞེས་སོ། །བ་ཆེན་པོའི་ཕྱག་རྒྱ་ལ་སྦྱར་བས། །གཟུང་འཛིན་དབྱིངས་སུ་སྒྲོལ་བའི་དངོས་གྲུབ་འདི་ཨ་ཧོ། སྔ་མར། ཡེ་ནས་རྒྱུ་ཉིད་དག་པ་ལ། །ང་དང་བདག་ཏུ་འཛིན་པ་ཡིས། །ཁམས་གསུམ་འཁོར་བའི་རྒྱུ་རུ་འགྱུར། །ཁམས་གསུམ་

དེ་དག་བསྒྲལ་བའི་ཞིང་། ཞེས་སོགས་རྒྱས་པར་བསྟན་ཏོ། །མཐར་ཐུག་ཕུང་པོའི་ཟག་ཟད་འཆི་མེད་ཀྱི་ལང་ཚོས། །མཁའ་སྤྱོད་རིག་པ་འཛིན་བའི་གོ་འཕང་ལ་བརྟེན་ནས། དེ་ཉིད་ལས། ཟག་པ་ཟད་པས་ནམ་མཁར་འཕུར། །
རྡོ་རྗེའི་འགྲོས་ཀྱི་ནམ་མཁར་འགྲོ། །མཁའ་སྤྱོད་གོ་འཕང་འདིས་ཐོབ་བོ། །ཞེས་སོ། །སྐུ་གསུམ་དབྱེར་མི་ཕྱེད་པའི་ཡེ་ཤེས་ཀྱི་དབྱིངས་སུ། །སྒྲིབ་གཉིས་རྒྱུ་བཅས་དག་པའི་འབྲས་བུ་འདི་ཨ་ཧོ། །དེ་སྐད་རང་བྱུང་ཡེ་ཤེས་སྔ་
མར། ནམ་མཁའི་མཚན་ཉིད་སངས་རྒྱས་ཏེ། །མཚན་ཉིད་མེད་པས་ནམ་མཁའ་འདྲ། །བྱ་བ་མེད་པས་གྲོལ་བ་སྟེ། །བདུད་རྩི་མཆོག་ལ་ཕྱག་འཚལ་ལོ། །ཞེས་སོགས་ཀྱིས་བསྟན། ཨ་མྲྀ་ཏའི་ཕུང་པོ། །དཀྱིལ་འཁོར་དྲུག་དང་སྦྱོར་བ་བརྒྱད་ལྡན་
དུ་ཤར་བའི། །རྟོགས་པ་བརྗོད་པའི་རྡོ་རྗེའི་ཐོལ་གླུ་འདི་བླངས་པས། །གཉིས་སྣང་རང་སར་གྲོལ་བའི་སྨོན་ལམ་ཞིག་ཞུའོ། །ཞེས་པའང་ཡོན་ཏན་དབེན་གནས་བསམ་འགྲུབ་ཤེལ་གྱི་བྲག་ཕུག་ཏུ་ཆུ་སྟོད་ཟླ་བའི་དཀར་ཕྱོགས་ཀྱི་ཚེས་
བཅུར་ཆེ་མཆོག་བདུད་རྩིའི་དཀྱིལ་འཁོར་ཆེན་པོར་འཇུག་པའི་སྐབས་གང་ཤར་རྡོ་རྗེའི་གླུར་བླངས་པའི་རྟོགས་པའོ།།